gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4119, del 02-11-2001 (2001/10515)

RESOLUCIÓ de 4 d'octubre de 2001, del conseller de Sanitat, per la qual proveeix la vacant anunciada per la Convocatòria 48/2001, de 15 de juny de 2001.
--------------------------------------------------------------------------------------------------------------------------------------------------------

### Dades del document

Número de DOGV
:   4119

Data del DOGV
:   02-11-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/10365


Organisme emissor
:   Conselleria de Sanitat

Tipus de document
:   Resolució

RESOLUCIÓ de 4 d'octubre de 2001, del conseller de Sanitat, per la qual proveeix la vacant anunciada per la Convocatòria 48/2001, de 15 de juny de 2001. [2001/10382]
  
Vista la proposta formulada per la comissió avaluadora corresponent a la Convocatòria 48/2001, de 15 de juny de 2001 (DOGV núm. 4.033, de 2 de juliol de 2001), per a la provisió pel procediment de lliure designació del lloc de treball núm. 12716, director territorial.
  
D'acord amb el que disposen l'article 20 del Decret Legislatiu de 24 d'octubre de 1995, que aprova el Text Refós de la Llei de la Funció Pública Valenciana, i l'article 28 del Decret 33/1999, de 9 de març, que aprova el Reglament de Selecció de Personal i Provisió de Llocs de Treball i Carrera Administrativa del Personal comprés en l'Àmbit d'Aplicació de la Llei de la Funció Pública Valenciana, resolc:
  
Nomenar el senyor Daniel Pablo Comeche, funcionari de carrera del grup A, amb NRP 57.308.474 J0, com a director territorial, lloc de treball número 12999, grup A, complement de destinació nivell 30 i complement específic E050.
  
La presa de possessió en la nova destinació es farà el primer dia hàbil següent al de la publicació d'aquesta resolució en el Diari Oficial de la Generalitat Valenciana.
  
Aquesta resolució exhaureix la via administrativa. S'hi pot interposar recurs contenciós administratiu, davant el jutjat contenciós administratiu que corresponga al domicili de qui interposa el recurs o el de la ciutat de València. El termini d'aquest recurs és de dos mesos, comptadors des de l'endemà de la data de la publicació. Potestativament, s'hi pot interposar recurs de reposició, en el termini d'un mes des de l'endemà de la publicació, davant del mateix òrgan que ha dictat l'acte. Tot això d'acord amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
Diari Oficial de la Generalitat Valenciana


Sumari del DOGV 4041, del 12-07-2001 (2001/6558)

Informació pública del projecte d'urbanització del sector PAU 1 d'Alacant.
--------------------------------------------------------------------------

### Dades del document

Número de DOGV
:   4041

Data del DOGV
:   12-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6558


Organisme emissor
:   Ajuntament d'Alacant

Tipus de document
:   Anunci

Informació pública del projecte d'urbanització del sector PAU 1 d'Alacant. [2001/F6558]
  
L'Alcaldia Presidència i, en nom d'aquesta, el regidor delegat d'Urbanisme, amb data 27 d'abril de 2001, ha dictat la resolució següent:
  
Sotmetre a informació pública, pel termini de 20 dies, comptats des de la publicació d'aquest edicte en el Diari Oficial de la Generalitat Valenciana, el projecte d'urbanització del sector PAU 1 d'Alacant, promogut per la mercantil Camservi, Obras y Servicios, SL.
  
Cosa que es publica perquè se'n prenga coneixement general, i es fa saber que l'expedient podrà ser examinat a l'Oficina d'Informació Urbanística (carrer de Sant Nicolau, 2) i que, durant el termini esmentat, s'hi podran presentar al·legacions; tot això de conformitat amb el que s'estableix en l'article 53, en relació amb el 46.3 i 4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4052, del 27-07-2001 (2001/7099)

Informació pública de la revisió del Pla General d'Ordenació Urbana de Callosa d'En Sarrià.
-------------------------------------------------------------------------------------------

### Dades del document

Número de DOGV
:   4052

Data del DOGV
:   27-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7099


Organisme emissor
:   Ajuntament de Callosa d’en Sarrià

Tipus de document
:   Anunci

Informació pública de la revisió del Pla General d'Ordenació Urbana de Callosa d'En Sarrià. [2001/X7099]
  
El Ple de l'Ajuntament, en la sessió ordinària del dia 31 de maig de 2001, acordà la incorporació de la resolució de les al·legacions presentades i la nova exposició pública de la revisió del Pla General d'Ordenació Urbana de Callosa d'En Sarrià, que ja fou exposat per acord del Ple de l'Ajuntament, en la sessió extraordinària del dia 27 de febrer de 2001, de conformitat amb el que preceptua l'article 38.2.a de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant el termini d'un mes, comptador a partir de la publicació d'aquest anunci en el Diari Oficial de la Generalitat Valenciana, les persones físiques o jurídiques interessades podran examinar-lo al Departament d'Urbanisme d'aquest ajuntament, en horari d'oficina, a l'objecte de formular les al·legacions o observacions que estimen pertinents.
  
Cosa que fem pública als efectes oportuns.
Diari Oficial de la Generalitat Valenciana


Sumari del DOGV 4002, del 18-05-2001 (2001/4641)

Expedient número 1/2001. Adjudicació del subministrament de gasos medicinals per als centres sanitaris dependents de la Conselleria de Sanitat.
-----------------------------------------------------------------------------------------------------------------------------------------------

### Dades del document

Número de DOGV
:   4002

Data del DOGV
:   18-05-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/4641


Data del document
:   04-05-2001

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedient número 1/2001. Adjudicació del subministrament de gasos medicinals per als centres sanitaris dependents de la Conselleria de Sanitat. [2001/Q4641]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Subsecretaria per als Recursos de Sanitat. Carrer de Misser Mascó, 31. 46031 València. Telèfon: 40 537 09 99; fax: 96 386 66 07.
  
c) Número d'expedient: 1/2001.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament de gasos medicinals per als centres sanitaris dependents de la Conselleria de Sanitat.
  
c) Lots: 25.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.895, de 12 de desembre de 2000, Boletín Oficial del Estado número 305, de 21 de desembre de 2000, i Diario Oficial de las Comunidades Europeas número S-239, de 13 de desembre de 2000.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: tres mil cent vuitanta-quatre milions cent quinze mil set-centes vuit pessetes (6.637.868.422 pessetes/13.190.029,82 euros).
  
5. Adjudicació
  
a) Data: 27 d'abril de 2001.
  
b) Contractistes: pessetes euros
  
- Abelló Linde, SA 089.606.211 2.284.963,18
  
- Air Liquide Medicinal, SL 5.025.730.924 7.758.482,61
  
- Carburos Metálicos, SA 085.298.184 3.535.480,10
  
- Gasmedi 2000, SA 842.522.810 2.790.427,94
  
- Praxair España, SL 262.992.236 1.076.239,71
  
c) Nacionalitat: espanyola.
  
d) Import d'adjudicació: dos mil nou-cents dos milions set-centes dues mil cinc-centes vint-i-vuit pessetes (4.620.801.333 pessetes/49.106.819,55 euros).
Diari Oficial de la Generalitat Valenciana


Sumari del DOGV 4073, del 28-08-2001 (2001/6969)

RESOLUCIÓ de 20 de juny de 2001, de l'Institut Valencià de Finances, per la qual anuncia l'emissió de Pagarés de la Generalitat per un import de 30.292.768,00 euros, emissió de 20 de juny de 2001.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4073

Data del DOGV
:   28-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6969


Data del document
:   20-06-2001

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * títol de crèdit
    * hisenda regional

RESOLUCIÓ de 20 de juny de 2001, de l'Institut Valencià de Finances, per la qual anuncia l'emissió de Pagarés de la Generalitat per un import de 24.101.444,00 euros, emissió de 20 de juny de 2001. [2001/6969]
  
El Conveni de Col·laboració del Programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de Deute de la Generalitat Valenciana en Tram Minorista.
  
Per això i d'acord amb la normativa exposada anteriorment, s'han adjudicat Pagarés per un import de 38.940.827,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de Pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 Adjudicat Adjudicat
  
 (Euros) (Pessetes)
  
3 mesos 20.075.413,00 0.960.979.810
  
6 mesos 2.028.000,39 437.758.808
  
12 mesos 3.545.000,21 006.093.370
Diari Oficial de la Generalitat Valenciana


Sumari del DOGV 4078, del 04-09-2001 (2001/8659)

Informació pública del projecte de delimitació del sector avinguda del Mediterrani-avinguda del Cid i de la suspensió d'atorgament de llicències d'obra major en l'àmbit del dit projecte.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4078

Data del DOGV
:   04-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8659


Organisme emissor
:   Ajuntament de Foios

Tipus de document
:   Anunci

Informació pública del projecte de delimitació del sector avinguda del Mediterrani-avinguda del Cid i de la suspensió d'atorgament de llicències d'obra major en l'àmbit del dit projecte. [2001/M8659]
  
Per acord del ple de 28 de juny de 2001, s'ha aprovat el projecte de delimitació del sector Avinguda del Mediterrani-avinguda del Cid, així com la suspensió de l'atorgament de llicències d'obra major en l'àmbit delimitat pel dit projecte durant el termini d'un any. Cosa que es fa pública de conformitat amb el que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3954, del 07-03-2001 (2001/1937)

Informació pública del pla de reforma interior de millora per a àrea de vora AB-4 del PGOU, partida Gargasindi.
---------------------------------------------------------------------------------------------------------------

### Dades del document

Número de DOGV
:   3954

Data del DOGV
:   07-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1937


Organisme emissor
:   Ajuntament de Calp

Tipus de document
:   Anunci

Informació pública del pla de reforma interior de millora per a àrea de vora AB-4 del PGOU, partida Gargasindi. [2001/M1937]
  
Pel Decret de l'alcaldia presidència de l'Ajuntament de Calp, de data 14 de febrer d'enguany, es va dictar la següent resolució:
  
«Primer
  
Sotmetre a informació pública el pla de reforma interior de millora per a àrea de vora AB-4 del PGOU, partida Gargasindi.
  
Segon
  
En aquesta informació pública es podran presentar alternatives tècniques i al·legacions durant 20 dies, comptats des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal i publicació en un diari d'informació general editat a la Comunitat Valenciana.
  
Tercer
  
L'expedient podrà consultar-se en els serveis tècnics de l'Ajuntament de Calp, els dies laborables de 09.00 a 14.00 hores.
  
Quart
  
Finalitzades les anteriors actuacions, l'ajuntament en ple podrà aprovar definitivament el pla de reforma interior de millora, sempre que compte amb cèdula d'urbanització, definint els seus continguts, per elecció d'una alternativa tècnica entre les presentades, amb les modificacions parcials que estime oportunes, i traslladar les actuacions a la Conselleria d'Obres Públiques, Urbanisme i Transports.»
  
Cosa que es fa pública en compliment del que estableix l'article 46.3. de la vigent Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4100, del 04-10-2001 (2001/9505)

Expedient núm. 5/01P. Adjudicació de l'adequació de l'immoble en planta baixa i soterrani situat a Castelló de la Plana, c/ Major, 78.
--------------------------------------------------------------------------------------------------------------------------------------

### Dades del document

Número de DOGV
:   4100

Data del DOGV
:   04-10-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/9505


Data del document
:   18-09-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * Castelló de la Plana
    * adjudicació de contracte administratiu
    * contracte d'obres

Expedient núm. 5/01P. Adjudicació de l'adequació de l'immoble en planta baixa i soterrani situat a Castelló de la Plana, c/ Major, 78. [2001/X9505]
  
1. Entitat adjudicadora
  
a) Organisme: Conselleria d'Economia, Hisenda i Ocupació
  
b) Dependència que tramita l'expedient: Servei Central de Contractació de la Direcció General de Patrimoni.
  
c) Número d'expedient: 5/01P
  
2. Objecte del contracte
  
a) Tipus de contracte: obres
  
b) Descripció: adequació de l'immoble en planta baixa i soterrani situat a Castelló de la Plana, c/ Major, 78.
  
c) Lot:
  
d) Butlletí o diari oficial i data de publicació de l'anunci de licitació: DOGV núm. 4.062, de 10 d'agost de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: subhasta
  
4. Pressupost base de licitació
  
Import total: 13.026.762 pessetes, equivalents a 302.080,99 euros.
  
5. Adjudicació
  
a) Data: 18 de setembre de 2001
  
b) Contractista: Marcala Construcciones, SL.
  
c) Nacionalitat: espanyola
  
d) Import d'adjudicació: 90.528.352 pessetes, equivalents a 302.080,99 euros.
Diari Oficial de la Generalitat Valenciana


Sumari del DOGV 4096, del 28-09-2001 (2001/9136)

Informació pública de l'aprovació definitiva de la modificació de l'estudi de detall de la parcel·la 2.5 C de Gran Alacant.
---------------------------------------------------------------------------------------------------------------------------

### Dades del document

Número de DOGV
:   4096

Data del DOGV
:   28-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9136


Organisme emissor
:   Ajuntament de Santa Pola

Tipus de document
:   Anunci

Informació pública de l'aprovació definitiva de la modificació de l'estudi de detall de la parcel·la 2.5 C de Gran Alacant. [2001/M9136]
  
El ple d'aquest ajuntament, en sessió ordinària celebrada el dia 27 de juliol de 2001, va acordar aprovar definitivament la modificació de l'estudi de detall de la parcel·la 2.5 C de Gran Alacant, d'acord amb el projecte redactat per l'arquitecte Andrés Martínez Medina, a instàncies de Salinas Mar SA.
  
Aquest estudi de detall serà executiu una vegada publicada l'aprovació definitiva en el Diari Oficial de la Generalitat Valenciana i en el Butlletí Oficial de la Província d'Alacant.
  
Es publica perquè en prengueu coneixement, segons el que disposen els articles 52.1.2 i 59 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística, 124 del Text Refós de la Llei del Sòl i Ordenació Urbana, aprovat pel Reial Decret Legislatiu 1/1992, de 26 de juny, i 140 del Reglament de Planejament Urbanístic, i es fa saber que contra l'acte esmentat es pot interposar, en via administrativa i amb caràcter potestatiu, recurs de reposició en el termini d'un mes, i contenciós administratiu, davant la sala corresponent del Tribunal Superior de Justícia de la Comunitat Valenciana, en el termini de dos mesos des de la notificació de l'acte, o de la resolució expressa de reposició, si n'hi ha, i en el termini de sis mesos des de la desestimació presumpta pel transcurs d'un mes sense haver-se dictat resolució expressa.
Diari Oficial de la Generalitat Valenciana


Sumari del DOGV 4089, del 19-09-2001 (2001/9088)

RESOLUCIÓ de 14 de setembre de 2001, de la Universitat d'Alacant, per la que es publiquen les llistes definitives d'admesos i la data, lloc i hora del primer exercici de les proves selectives per a l'ingrés en l'escala de tècnic mitjà (Codi B03), per a ocupar lloc d'administració especial, en el Departament de Física, Enginyeria de Sistemes i Teoria de la Senyal, pel sistema general d'accés lliure. (Resolució d'1 de juny de 2001, DOGV núm. 4.020, de 13 de juny de 2001).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4089

Data del DOGV
:   19-09-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9088


Organisme emissor
:   Universitat d'Alacant

Tipus de document
:   Resolució

RESOLUCIÓ de 14 de setembre de 2001, de la Universitat d'Alacant, per la que es publiquen les llistes definitives d'admesos i la data, lloc i hora del primer exercici de les proves selectives per a l'ingrés en l'escala de tècnic mitjà (Codi B03), per a ocupar lloc d'administració especial, en el Departament de Física, Enginyeria de Sistemes i Teoria de la Senyal, pel sistema general d'accés lliure. (Resolució d'1 de juny de 2001, DOGV núm. 4.020, de 13 de juny de 2001). [2001/9088]
  
De conformitat amb allò que s'ha disposat en el Decret 33/1999, de 9 de març, del Govern Valencià, pel que s'aprova el reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de Funció Pública Valenciana, i les bases de la Resolució d'1 de juny de 2001 (DOGV núm. 4.020, de 13 de juny de 2001), per la que es convoquen proves selectives per a l'ingrés en l'escala de tècnic mitjà (Codi B03), mitjançant el sistema de concurs-oposició, es resol:
  
Primer
  
Publicar les llistes definitives d'admesos que figuren en l'annex I d'aquesta resolució.
  
Segon
  
Convocar els aspirants admesos a la realització del primer exercici que se celebrarà el día 19 d'octubre de 2001, a les 10.00 hores a la Sala de juntes del departament de física, enginyeria de sistemes i teoria del senyal de la Universitat d'Alacant; recordant els aspirants admesos que hauran d'acudir proveïts de llapis de grafit núm 2 i goma d'esborrar.
  
Alacant, 14 de setembre de 2001.- El gerent: Rafael Carrillo Paños
  
ANNEX I
  
Proves selectives de l'escala de tècnic mitjà
  
Llistat d'admesos
  
Accés lliure
  
DNI Cognoms i nom
Diari Oficial de la Generalitat Valenciana


Sumari del DOGV 4027, del 22-06-2001 (2001/6118)

Informació pública de la suspensió cautelar de la concessió de llicències per a la instal·lació d'infraestructures de telefonia mòbil o anàlogues al terme municipal de Pilar de la Horadada.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4027

Data del DOGV
:   22-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6118


Organisme emissor
:   Ajuntament de Pilar de la Horadada

Tipus de document
:   Anunci

Informació pública de la suspensió cautelar de la concessió de llicències per a la instal·lació d'infraestructures de telefonia mòbil o anàlogues al terme municipal de Pilar de la Horadada. [2001/F6118]
  
El Ple de l'ajuntament, en la sessió del dia 25 d'abril de 2001, va acordar suspendre cautelarment per un termini màxim d'un any la concessió de llicències per a la instal·lació d'infraestructures de telefonia mòbil o anàlogues al terme municipal de Pilar de la Horadada, amb la finalitat d'elaborar una ordenació específica que regule la implantació de les infraestructures de telefonia mòbil i anàlogues al terme municipal de Pilar de la Horadada.
  
Cosa que es publica perquè se'n prenga coneixement general, de conformitat amb el que s'estableix en l'article 57 de la Llei 6/1994, de 15 de novembre, Reguladora de l'Activitat Urbanística, i l'article 152 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.